آمریکایا مخصوص " USS John McCain " ساواش گمی‌سی سنگاپور ساحل‌لرینده لیبی بایراغی آلتیندا اوزن یوک گمی‌سی ایله توققوشدو.
قضا نتیجه‌سینده آمریکا‌لی 10 دنیزچی‌نین ایتکین دوشدوگو، 5 نفرین ایسه یارالاندیغی بیلدیریلدی.
قضادان اول ساواش گمی‌نین سنگاپورداکی لیماندا آدی لنگر سالاجاغی، آنجاق گمی‌نین هله ده معلوم اولمایان سبب‌دن لیبی بایراغی آلتیندا اوزن " Alnic MC " آدلی یوک گمی‌سی ایله توققوشدوغو قئید اولوندو.
آمریکا دونانماسی سنگاپورون شرقینده باش وئرن قضادا 10 دنیزچی‌نین ایتکین دوشدوگونو، 5 نفرین ایسه یارالاندیغینی آچیقلادی. گمی‌نین بیر طرفینده خسارت اولدوغو، آنجاق سنگاپورداکی لیمانا اؤز ایمکان‌لاری ایله ایره‌لیلمکده داوام ائتدیگی بیلدیریلدی.
تیجارت نفت گمی‌سین‌دکی خسارت و اکیپاژ حاقیندا هله ده دقیق معلومات یاییلماییب.
حاضیردا اراضیده آختاریش-خیلاص ائتمه عملیاتی داوام ائدیر. حادثه ایله علاقه‌دار آراشدیرما آپاریلیر.
مالزی ده آختاریش- خیلاص ائتمه فعالیت‌لرینه قاتیلماق اوچون بؤلگه‌یه ایکی گمی گؤندردی.
سنگاپورلو رسمی‌لر قضا‌دان سونرا دنیزه نفت سیزینتی‌سی‌نین اولمادیغینی آچیقلادیلار.
